#### **Likumprojekta**

**Grozījumi likumā „Par nekustamā īpašuma ierakstīšanu zemesgrāmatā”**

**sākotnējās ietekmes novērtējuma ziņojums (anotācija)**

|  |
| --- |
| **I. Kādēļ normatīvais akts ir vajadzīgs** |
| 1. | Pamatojums | Deklarācija par Valda Dombrovska vadītā Ministru kabineta iecerēto darbību paredz būtiski samazināt administratīvo slogu uzņēmējiem un iedzīvotājiem. Tur, kur tas iespējams, ieviest „vienas pieturas" aģentūras principu pārvaldes pakalpojumu sniegšanā. Ar Ministru kabineta 2012.gada 18.aprīļa rīkojumu Nr.178, tika apstiprināts Uzņēmējdarbības vides uzlabošanas pasākumu plāns 2012.gadam, kurā ietverts uzdevums Tieslietu ministrijai noteiktā kārtībā iesniegt Ministru kabinetā grozījumus attiecīgajos normatīvajos aktos, nosakot, ka Nekustamā īpašuma valsts kadastra informācijas sistēmā un Valsts vienotajā datorizētajā zemesgrāmatā datu aktualizācija notiek savstarpēji iegūstot datus, neiesaistot nekustamā īpašuma īpašnieku.Elektroniskās pārvaldes attīstības plānā 2011.-2013.gadam (apstiprināts ar Ministru kabineta 2011.gada 25.maija rīkojumu Nr.218) noteikts, ka informācija, kas jau ir valsts pārvaldes rīcībā, privātpersonai netiek prasīta atkārtoti. |
| 2.  | Pašreizējā situācija un problēmas | 1. Zemesgrāmatu likums nosaka, ka zemesgrāmatās nostiprina (koroborē) tiesības uz nekustamiem īpašumiem, saprotot ar tiesībām arī tiesību nodrošinājumus un aprobežojumus, ja no likuma satura un tiešā jēguma neizriet pretējais. Zemesgrāmatas ir visiem pieejamas, un to ierakstiem ir publiska ticamība. Savukārt Nekustamā īpašuma valsts kadastra likuma mērķis ir nodrošināt sabiedrību ar aktuālu kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem. 2. Valsts kontrole 2010.gada 1.aprīļa revīzijas ziņojumā Nr.5.1-2-15/2009 „Valsts zemes dienesta sniegto pakalpojumu pieejamība, kvalitāte un atbilstība normatīvo aktu prasībām” ir konstatējusi, ka Nekustamā īpašuma valsts kadastra informācijas sistēmā (turpmāk - Kadastra informācijas sistēma) un Valsts vienotajā datorizētajā zemesgrāmatā (turpmāk – zemesgrāmata) reģistrētie dati nav pilnīgi, savstarpēji atbilstoši un pareizi, paredzot Tieslietu ministrijai izstrādāt pasākumu plānu, iesaistot arī atbildīgās institūcijas, lai konstatētu un labotu neatbilstošos un kļūdainos ierakstus informācijas sistēmās un novērstu turpmāk to rašanās cēloņus.3. Lai uzlabotu Kadastra informācijas sistēmas un zemesgrāmatas datu kvalitāti, kā arī mazinātu administratīvo slogu personām, jāparedz abu minēto informācijas sistēmu ciešāka sadarbība un integrācija. Šobrīd atbilstoši normatīvajam regulējumam gan zemesgrāmatā, gan Kadastra informācijas sistēmā tiek glabāti tehniskie dati par nekustamo īpašumu – platība, izmantošanas veids, skaits un raksturojums. Savukārt Kadastra informācijas sistēmā tiek glabāti dati par aktuālajiem īpašniekiem un tiesībām, kas pēc būtības ir zemesgrāmatas dati.Pastāvot divām informācijas sistēmām, saskatāma iespējamība nepieciešamo informāciju iegūt nevis personai nosakot pienākumu iesniegt zemesgrāmatā virkni dokumentu, kas satur datus, kas jau ir iesniegti Valsts zemes dienestā (turpmāk – Dienests), piemēram, zemes robežu plāns, būveskadastrālās uzmērīšanas lieta, bet nepieciešamo informāciju iegūt no Kadastra informācijas sistēmas. Pastāvot informācijas sistēmām, kurās uzkrātie dati dublējas, pastāv lielāka kļūdas varbūtība, kuras rezultātā, abu sistēmu vienādajos datu laukos, informācija var atšķirties. Spēkā esošais regulējums paredz personai pienākumu iesniegt zemesgrāmatā virkni dokumentu, kas apstiprina veiktās izmaiņas, neskatoties uz to, ka Dienests šos datus jau ir pārbaudījis un reģistrējis Kadastra informācijas sistēmā, pamatojoties uz normatīvajos aktos paredzētu procedūru un dokumentu pamata. Attiecībā uz kadastra objektiem, izmaiņas skar tehniskos datus, kas ir objektu raksturojošie dati un nevarētu ietekmēt nedz īpašuma tiesības, nedz to apjomu. Tādējādi šī informācija būtu iegūstama jau no citām informācijas sistēmām nepastarpināti. Secināms, ka persona situācijā, kad jau ir iespējama informācijas apmaiņa iestāžu starpā ar informācijas sistēmu atbalstu, pilda kurjera lomu. Šā brīža regulējumā definētas inženierbūves, kuras nav ierakstāmas zemesgrāmatā kā patstāvīgi nekustamā īpašuma objekti. Neskatoties uz minēto, šā brīža regulējumā iekļautais nosacījums „un citas tamlīdzīgas būves” pieļauj plašas interpretācijas iespējas, kas dažkārt noved arī pie atšķirīgas zemesgrāmatu nodaļu prakses. Jāatzīmē, ka tieši ierakstīšana zemesgrāmatā nodrošina nekustamā īpašuma objekta civiltiesisko apgrozību, savukārt, tā neierakstīšanas gadījumā, nekustamā īpašuma objekts izkrīt no nekustamā īpašuma aprites sistēmas, un kļūst par objektu, kurš ir apgrūtināts ar pienākumiem un nodokļiem kā nekustamais īpašums, bet par tādu nevar tikt ierakstīts zemesgrāmatā.Tāpat spēkā esošais regulējums, nosakot izņēmumus, kuri nekustamā īpašuma objekti kā patstāvīgi īpašumi nav ierakstāmi zemesgrāmatā, dažkārt var radīt problēmas saņemt nepieciešamo finansējumu tā būvniecībai, ja finansējums piesaistāms, izmantojot kredītiestādes finanšu resursus, bet kredītiestāde kā nosacījumu aizdevuma izsniegšanai paredz nekustamā īpašuma objekta ierakstīšanu zemesgrāmatā.Tāpat atzīmējams, ka šā brīža regulējuma pastāvēšanas rezultātā Kadastra informācijas sistēmā reģistrēts ievērojami lielāks nekustamā īpašuma objektu apjoms pār to, kas varētu tikt ierakstīts valsts vienotajā datorizētajā zemesgrāmatā. |
| 3.  | Saistītie politikas ietekmes novērtējumi un pētījumi | [Pētījums par Nekustamā īpašuma kadastra reģistra un zemesgrāmatu nodaļu optimizācijas iespējām nolūkā pakāpeniski izveidot vienotu klientu apkalpošanas sistēmu](http://www.tm.gov.lv/lv/documents/petijumi/PET_TM_KADZGR_2007_1-00.doc). Konkrētāk skatīt 3. daļas 3.3. un 3.4. sadaļu, 5.daļā klientu atbildes uz P13. jautājumu, kā arī 5.4.sadaļu un 6.daļu. |
| 4.  | Tiesiskā regulējuma mērķis un būtība  | Likumprojekts „Grozījumi likumā „Par nekustamā īpašuma ierakstīšanu zemesgrāmatā”” (turpmāk – likumprojekts) paredz pienākumu zemesgrāmatu nodaļu tiesnesim nekustamā īpašuma ierakstīšanai nepieciešamās ziņas (zemes vienības robežu plāns, būves raksturojums, novērtējums u.c.) iegūt, ielūkojoties Kadastra informācijas sistēmā (4.pants), kas ļauj atteikties no kadastra izziņu sagatavošanas papīra formātā, kā arī pienākuma personai iesnieg zemesgrāmatā zemes robežu plānu vai uzrādīt būveskadastrālās uzmērīšanas lietu (svītrots 6.pants). Saskaņā ar spēkā esošo regulējumu likuma „Par nekustamā īpašuma ierakstīšanu zemesgrāmatās” 4.pantā noteikts, ka nostiprinājuma lūgumam attiecībā uz ēku (būvi) uzrādāma kadastrālās uzmērīšanas lieta vai iesniedzama Nekustamā īpašuma valsts kadastra izziņa ar grafisko pielikumu par būves novietojumu zemes vienībā. Turpmāk likuma 4.pantā paredzēts noteikt, ka zemesgrāmatu nodaļas tiesnesis nekustamā īpašuma ierakstīšanai nepieciešamo informāciju par zemes vienības robežu plānu un ēkas (būves) kadastrālo uzmērīšanu iegūst Kadastra informācijas sistēmā. Tādējādi princips, ka zemesgrāmatā var ierakstīt ēkas (būves), kurām ir veikta ēkas kadastrālā uzmērīšana, saglabājas un gadījumos, ja ēkai (būvei) Kadastra informācijas sistēmā ir reģistrēti tikai nepilnas tehniskās inventarizācijas dati vai dati uz būvju deklarāciju pamata, tad šādas ēkas (būves) zemesgrāmatā nebūs ierakstāmas. Tādējādi īpašuma tiesību nostiprināšanai uz nekustamo īpašumu nebūs nepieciešams iesniegt papildus jau valsts rīcībā esošos dokumentus (informāciju). Paredzot, ka zemesgrāmatu nodaļu tiesneši nekustamā īpašuma ierakstīšanai nepieciešamās ziņas iegūs Kadastra informācijas sistēmā, mazināsies kļūdas iespējamība un tiks nodrošināta abās informācijas sistēmās esošo datu savstarpēja atbilstība un kvalitāte.Zemesgrāmatu nodaļu tiesnesim noteiktais pienākums ielūkoties valsts informācijas sistēmā attiecībā uz nekustamā īpašuma objekta datiem atbilst mūsdienu situācijai, kad ir pieejamas valsts informācijas sistēmas un to izmantošana un savstarpējā sadarbība administratīvā sloga mazināšanas nolūkā ir tikai veicināma. Šādas iestāžu sadarbības ietvaros notiekošās informācijas apmaiņa dos iespēju samazināt abu iestāžu apmeklējumu skaitu, sagatavojamo un iestādēs iesniedzamo dokumentu skaitu.Zemesgrāmatu nodaļai nodrošinot piekļuvi Kadastra informācijas sistēmas teksta un grafiskajiem datiem, vienlaikus tiks nodrošināta iespēja no kadastra kartes iegūt informāciju par visiem Kadastra informācijas sistēmā reģistrētiem objektiem, tajā skaitā informāciju par zemes vienības robežām, būves ārējo kontūru un izvietojumu zemes vienībā, nekustamā īpašuma objekta apgrūtinājuma – ceļa servitūta – teritorijas robežu.Ievērojot minēto, secināms, ka kārtības pārskatīšana nodrošinās nekustamā īpašuma ierakstīšanai nepieciešamās informācijas saņemšanu no Kadastra informācijas sistēmas nepastarpināti, to nepieprasot no personām.Ņemot vērā, ka tiek mainīta šobrīd noteiktā kārtība, nosakot, ka dati par zemes vienības platību un cita zemes robežu plānā vai **būves** kadastrālās uzmērīšanas lietā esošā informācija iegūstama no Kadastra informācijas sistēmas nevis no pirmdokumenta, zūd nepieciešamība likumā atsevišķi izdalīt ierakstīšanas gadījumus un nostiprinājuma lūgumiem pievienojamos dokumentus, kad zemesgrāmatā ieraksta ēkas, kuras atrodas uz zemesgrāmatā ierakstītas vai neierakstītas zemes. Likumprojekts paredz izteikt 15.pantu jaunā redakcijā, apvienojot abus minētos gadījumus un attiecīgi svītrot 16.pantu.Likumprojektā tiek precizēts 19.pants, svītrojot atsauces uz patvaļīgas būvniecības pazīmēm, ņemot vērā, ka Ministru kabineta 2012.gada 10.janvāra noteikumi Nr.48 „Būvju kadastrālās uzmērīšanas noteikumi” vairs neparedz pienākumu Dienestam patvaļīgās būvniecības pazīmes konstatāciju. Līdz ar to Dienests turpmāk patvaļīgās būvniecības pazīmes nekonstatē un nereģistrē Kadastra informācijas sistēmā. Šī funkcija paliks tikai pašvaldības būvvaldes kompetencē. Dienests, veicot kadastrālo uzmērīšanu, iegūs būves raksturojošos datus, veiks mērījumus, noteiks būves nolietojumu, sagatavos būves kadastrālās uzmērīšanas lietu, kurā, atšķirībā no esošās situācijas, netiks konstatētas atkāpes no būvniecību pārraugošās pašvaldības institūcijas apstiprinātā būvprojekta vai būvniecību regulējošos normatīvajos aktos noteiktajā kārtībā izsniegtā dokumenta. Minētais jautājums ir konceptuāli izlemts ar Ministru kabineta 2011.gada 20.aprīļa rīkojumu Nr.170 apstiprinātajā Būvju kadastrālās uzmērīšanas attīstības koncepcijā. Ar plānoto regulējumu, netiek paredzēts, ka turpmāk zemesgrāmatā ierakstāmas ēkas (būves), kurās ir veikta patvaļīga būvniecība. Jaunbūves ierakstīšanai zemesgrāmatā nepieciešams iesniegt būvvaldes izdotu izziņu, kurā norādīts būvniecības tiesiskais pamats un jaunbūves raksturojums, savukārt, ēkas (būves) ierakstāmas pamatojoties uz aktu par ēkas (būves) pieņemšanu ekspluatācijā. Būvniecības procesa uzraudzību administratīvā teritorijā veic pašvaldības izveidota iestāde. Līdz ar to, zemesgrāmatu nodaļai nav nepieciešams veikt „pārraudzību” par ēkas (būves) vai jaunbūves atbilstību izsniegtiem būvniecības dokumentiem (būvprojektiem). Minēto pienākumu kompetences ietvaros jāpilda pašvaldības iestādei, izsniedzot vai, gadījumā, ja konstatētas atkāpes no būvniecības dokumentiem, atsakot izsniegt attiecīgos ēkas (būves) vai jaunbūves ierakstīšanai nepieciešamos dokumentus.Papildus likumprojekts precizē 19.pantu, nosakot precīzāku definējumu tām būvēm, kuras zemesgrāmatā neieraksta. Nosakot precīzi, ka zemesgrāmatā kā patstāvīgi nekustamā īpašuma objekti nav ierakstāmi sliežu ceļi, cauruļvadi, sakaru un elektropārvades līnijas, apgaismes būves un žogi, tiks ievērojami paplašināts zemesgrāmatā ierakstāmo nekustamā īpašuma objektu apjoms, tādējādi palielinot mērķa - tuvināti dati Kadastra informācijas sistēmā un valsts vienotajā datorizētajā zemesgrāmatā sasniegšanas pakāpi. Paplašinot nekustamā īpašuma objektu apjomu, kas kā patstāvīgi īpašumi ierakstāmi zemesgrāmatā, netieši tiks atvieglota zemesgrāmatā ierakstāmo inženierbūvju civiltiesiskā apgrozība, tostarp, finansējuma no kredītiestādēm saņemšanas process. Augstākās tiesas Senāts vairākos lēmums norādījis, ka situācija, kad inženierbūves tiek apliktas ar nodokļi, bet nav ierakstāmas zemesgrāmatā nav taisnīga. Bez ierakstīšanas zemesgrāmatā tās izkrīt no nekustamā īpašuma aprites sistēmas, tajā pašā laikā, tās tiek reģistrētas Kadastra informācijas sistēmā, tām tiek noteikts lietošanas veids, piešķirts kadastra numurs, aprēķināta kadastrālā vērtība un uzlikts nodoklis. Tātad no vienas puses šis objekts ir Kadastra informācijas sistēmā reģistrēts nekustams īpašums, kas tiek aplikts ar nodokļiem, bet no otras - kā zemesgrāmatā neierakstāms tas „tiesiski” nekļūst par īpašumu un tā īpašnieks nevar ar to brīvi rīkoties (atsavināt, mantot, ieķīlāt, utt.). Tas rada tiesiski nepieņemamu pretrunu, kurai vajadzētu tikt novērstai, atrisinot situāciju par labu būves faktiskajam īpašniekam.Vienlaikus, ievērojot atsevišķu inženierbūvju, piemēram, apgaismes būvju vai žogu, nozīmību saglabāts atsevišķu inženierbūvju uzskaitījums, kas arī turpmāk zemesgrāmatā nav ierakstāmi kā patstāvīgi īpašumi.Atbilstoši noteiktajiem informācijas apmaiņas principiem, precizēts likuma 45.pants, ieviešot jēdzienu privātpersona, jo iepriekš lietotie jēdzieni fiziska un juridiska persona neaptver visas personas, kuru īpašumā ir dzīvojamās mājas. Ņemot vēra, ka turpmāk Dienesta izziņu par dzīvojamās mājas sadali dzīvokļu īpašumos aizstās informācija Kadastra informācijas sistēmā, kas būs pieejama zemesgrāmatu nodaļu tiesnešiem, un personai šāda izziņa nebūs jāiesniedz zemesgrāmatu nodaļā, attiecīgi veikti grozījumi 45.pantā. |
| 5.  | Projekta izstrādē iesaistītās institūcijas | Tieslietu ministrija sadarbībā ar Valsts zemes dienestu un Tiesu administrāciju |
| 6.  | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo sabiedrības līdzdalībā iegūtais viedoklis nebūtu izšķirošs lēmumu pieņemšanas procesā. |
| 7.  | Cita informācija | Nepieciešamība nekustamo īpašumu un ar to saistītās tiesības ierakstīt zemesgrāmatā izriet no zemesgrāmatu būtības un principiem, kas vērsti uz trešo personu tiesību aizsardzību, kurām, iegādājoties nekustamu īpašumu vai arī pieņemot nekustamu īpašumu kā ķīlu, jābūt pārliecinātām par iegūto tiesību patiesumu, stabilitāti, neapstrīdamību un prioritāti. Ievērojot minēto, Civillikumā noteikti gadījumi, kuros kā tiesību rašanās un to saistošā spēka pret trešajām personām iegūšanas nosacījums izvirzīta attiecīgo tiesību ierakstīšana zemesgrāmatā.Civillikuma 993.panta otrā daļa noteic, ka zemesgrāmatā jāieraksta ne vien katrs nekustama īpašuma atsavinājums, bet arī vispār katra tā īpašnieka maiņa. Vienlaikus Civillikuma 1477. pants noteic, ka korroborācija nepieciešama tajos gadījumos, kad ar darījumu iegūst lietu tiesības uz nekustamu īpašumu. No minētajām tiesību normām izriet, ka likumdevējs noteicis nekustamā īpašuma ieguvējam nevis tiesību, bet pienākumu ierakstīt zemesgrāmatā katru īpašnieka maiņu un nostiprināt lietu tiesības, kas iegūtas, piemēram, uz darījuma pamata. No minētā izriet, ka personas pienākums savlaicīgi nostiprināt īpašuma tiesības zemesgrāmatā izriet no:Civillikuma 1.panta, kas noteic, ka tiesības izlietojamas un pienākumi pildāmi pēc labas ticības.Civillikuma 993.panta otrās daļas, kas noteic, ka zemesgrāmatās jāieraksta ne vien katrs nekustama īpašuma atsavinājums, bet arī vispār katra tā īpašnieka maiņa;Civillikuma 1477. panta pirmās daļas, kas noteic, ka korroborācija nepieciešama tajos gadījumos, kad ar darījumu iegūst lietu tiesības uz nekustamu īpašumu.Tikai izpildoties šiem nosacījumiem uzskatāms, ka līgums, ar kuru iegūtas tiesības uz nekustamo īpašumu, izpildīts pilnīgi. Proti, ka puses ir pienācīgi izpildījušas savas saistības. Vērtējot minēto kopsakarā ar apstākli, ka īpašums raksturojams kā tiesību un pienākumu kopums, un īpašnieka pienākumi nav uzskatāmi vienīgi par izņēmumiem attiecībā pret viņa tiesību, bet gan īpašuma būtību veidojošiem elementiem, secināms, ka īpašums piešķir ne tikai tiesības, bet arī uzliek pienākumu, tostarp, veikt visas nepieciešamās darbības, kādas likums izvirzījis tiesību uz nekustamo īpašumu nodibināšanai. Ievērojot minēto, secināms, ka savlaicīga īpašuma tiesību nenostiprināšana zemesgrāmatā nav personai ar likumu piešķirto tiesību neizmantošana, bet izvairīšanās no ar likumu uzlikta pienākuma izpildīšanas.  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Nekustamā īpašuma valsts kadastra informācijas sistēmā 2012.gada maija sākumā reģistrēti aptuveni 1.35 milj. nekustamo īpašumu un 780277 unikālas personas, kas reģistrētas kā zemes īpašumu, ēku (būvju) īpašumu, dzīvokļa īpašumu īpašnieki, bet, ja tādu nav, tiesiskie valdītāji vai lietotāji;Valsts vienotā datorizētā zemesgrāmatā reģistrēti 1,16 milj. nekustamo īpašumu. |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Fiziskas un juridiskas personas, kuras plāno ierakstīt zemesgrāmatā nekustamo īpašumu. Kadastra informācijas sistēmā reģistrēti aptuveni 1,35 milj. īpašumi, savukārt, VVDZ – 1,16 milj. īpašumu. Līdz ar to, likumprojekta mērķgrupa ir ne lielāka kā 190000 nekustamo īpašumu īpašnieki. |
| 3. | Tiesiskā regulējuma finansiālā ietekme | Projekts šo jomu neskar |
| 4.  | Tiesiskā regulējuma nefinansiālā ietekme | Zemes, zemes vienības daļas un būves īpašniekiem, vai, ja tādu nav, – tiesiskiem valdītājiem, nekustamā īpašuma ierakstīšanai zemesgrāmatā, nebūs nepieciešams iesniegt papildus jau valsts (Valsts zemes dienesta) rīcībā esošos dokumentus (informāciju). |
| 5.  | Administratīvās procedūras raksturojums | Projekts šo jomu neskar |
| 6.  | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012 gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0  | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā, ka likumprojekts tiek virzīts vienotā paketē ar likumprojektiem „Grozījumi Zemesgrāmatu likumā” un „Grozījumi Nekustamā īpašuma valsts kadastra likumā”, detalizēts finansējuma aprēķins likumprojekta ieviešanai sniegts likumprojekta „Grozījumi Zemesgrāmatu likumā” anotācijā. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Nepieciešamie saistītie tiesību aktu projekti | Tieslietu ministrijai nepieciešams izstrādāt grozījumus šādos normatīvajos aktos:Grozījumi Zemesgrāmatu likumā, paplašinot tās informācijas apjomu, kuru zemesgrāmatas saņem no Dienesta informācijas sistēmās tiešsaistes datu apmaiņas režīmā.Grozījumi Nekustamā īpašuma valsts kadastra likumā, paredzot informācijas nodošanu zemesgrāmatām tiešsaistes datu apmaiņas režīmā, kā arī personas iesnieguma par nekustamā īpašuma objektu reģistrāciju vai datu aktualizāciju Kadastra informācijas sistēmā nodošanu attiecīgai zemesgrāmatu nodaļai informācijas aktualizācijai. Tādējādi tiktu nodrošināta abās informācijas sistēmās esošo datu aktualitāte, mazināts administratīvais slogs personai;Grozījumi Ministru kabineta 2006.gada 31.oktobra noteikumos Nr.898 „Noteikumi par zemesgrāmatu nostiprinājuma lūguma formām”, svītrojot nostiprinājuma lūgumu formās sadaļas par pievienojamajiem dokumentiem, kas apliecina Kadastra informācijas sistēmā reģistrēto informāciju, ņemot vērā, ka šo informāciju var iegūt nepastarpināti iestāžu sadarbības ietvaros.Grozījumi Ministru kabineta 2012.gada 10.aprīļa [noteikumos Nr. 263 „Kadastra objekta reģistrācijas un kadastra datu aktualizācijas noteikumi”](http://www.mk.gov.lv/lv/mk/tap/?pid=40218439), paredzot iesnieguma, kas atsevišķos gadījumos ir par pamatu grozījumu veikšanai zemesgrāmatā formu, saņemšanas un nodošanas procedūru.Grozījumi Ministru kabineta 2012.gada 10.janvāra noteikumos Nr.46 „Nekustamā īpašuma valsts kadastra informācijas pieprasīšanas un izsniegšanas kārtība”, precizējot informācijas apmaiņas kārtību ar zemesgrāmatu." Grozījumi Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi”. |
| Cita informācija | Likumprojekts virzāms vienotā paketē ar Likumprojektiem „Grozījumi Nekustamā īpašuma valsts kadastra likumā” un „Grozījumi Zemesgrāmatu likumā” |

|  |
| --- |
| ***V. Tiesību akta projekta atbilstība Latvijas Republikas starptautiskajām saistībām*** |
| *Projekts šo jomu neskar.* |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Valsts zemes dienests, Tiesu administrācija |
| 2.  | Projekta izpildes ietekme uz pārvaldes funkcijām | Normatīvā akta izpilde tiks nodrošināta Valsts zemes dienesta, Tiesu administrācijas un Zemesgrāmatu nodaļu līdzšinējo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Netiks veidotas jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Netiks likvidētas esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Netiks reorganizētas esošās institūcijas. |
| 6. | Cita informācija | Nav |

Tieslietu ministrs J.Bordāns

03.10.12 14:50

2709

I.Reizina

67406137, Ingrida.Reizina@tm.gov.lv